stanford-oval/wikipedia huggingface dataset:
מקס שמלינג
ביוגרפיה > יחסו למשטר הנאצי

שמלינג עצמו לא היה מתומכי הנאצים. הוא מחה בפני היטלר על ההמלצה להיפטר ממאמנו היהודי ג'ו ג'ייקובס. הוא גם סירב להירשם כחבר המפלגה הנאצית ולהתגרש מאשתו הצ'כית אנני אונדרה. הוא אף הסתיר שני נערים יהודים בליל הבדולח, בנים למשפחת לוין, שמצאו מקלט בבית המלון בו שהה שמלינג בברלין, ואף עזר להם לברוח מגרמניה. על כך זכה ב"אות ראול ולנברג".
ההפסד ללואיס הבאיש את ריחו של שמלינג בעיני השלטון הנאצי. הוא היה ספורטאי הצמרת הגרמני היחיד שגויס, בגיל 34, כצנחן לוורמאכט במלחמת העולם השנייה. הוא נפצע בקרבות וגם איבד את הונו.
ביוגרפיה > לאחר המלחמה

בתום המלחמה חזר שמלינג להתאגרף, ופרש סופית בשנת 1948, לאחר פגישות מרובות עם משרדי חברת קוקה-קולה בגרמניה והפך לפנים של הכניסה המחודשת של קוקה-קולה לגרמניה, לאחר שלא פעלה בגרמניה בתקופת מלחמת העולם השנייה. שמלינג סייע להכניס את המכונות האוטומטיות של החברה לשימוש בגרמניה.
בעת פרישתו, בגיל 43, נרשמו לזכותו 70 קרבות, מהם 56 ניצחונות (מהם 40 בנוקאאוט), 10 הפסדים וארבעה קרבות שהסתיימו בתיקו.
שמלינג נפטר ב-2 בפברואר 2005. קנצלר גרמניה גרהרד שרדר ספד לו: "מקס שמלינג היה אליל עבור דורות בגרמניה ולא רק בגלל האגרוף". עוד לפני מותו נקרא היכל ספורט בשכונת פרנצלאואר ברג בברלין על שמו.
הערות שוליים

↑  כמקצוען
| --- | --- |
בקרת זהויות :  NLI: 987007301310305171  PLWABN: 9810602711805606  BnF: cb160380921 (data)  GND: 118608525  ISNI: 0000 0000 7374 6744  LCCN: n98048601  MusicBrainz: d7eac46d-2bd8-40fd-a264-8e29f957c5a7  NARA: 10575141  NKC: xx0013264  NTA: 203458273  SUDOC: 083012079  VIAF: 54941132   WorldCat (עם VIAF): 54941132
מלבן

ערך זה עוסק בצורה סימטרית. אם התכוונתם לתוכנית רווחה, ראו .
מלבן עם אלכסונים
בגאומטריה, מלבן הוא מרובע שבו כל הזוויות ישרות. מלבן הוא מקרה פרטי של מקבילית ושל טרפז שווה-שוקיים. מלבן בעל זוג צלעות סמוכות שוות הוא ריבוע.
אורכו של המלבן מוגדר כאורך של צלע מזוג הצלעות הארוכות יותר, ורוחבו של המלבן מוגדר כאורך של צלע מזוג הצלעות הקצרות יותר.
מקור השם

בשונה מצורות הגאומטריות אחרות, ששמותיהן מעידים על מהות הצורות שהם מייצגים, כמו משולש, ריבוע או משושה, השם מלבן אינו רומז לצורתו של המלבן, אלא ניתן לו על שם הלבנה ששימשה עוד מימי קדם לבניית בתים. צורת התבנית שאליה יצקו את בלילת הלבנה הייתה צורת מלבן, וממילא כך גם צורתה של הלבנה.
תכונות

הצלעות הנגדיות של המלבן שוות באורכן, ומקבילות זו לזו.
האלכסונים במלבן שווים באורכם, ונקודת החיתוך שלהם מחלקת כל אלכסון לשני חלקים שווים ומכך נובע שהאלכסונים חוצים זה את זה ושווים זה לזה.
כל מלבן ניתן לחסום במעגל, אך הוא איננו חוסם מעגל (אלא אם כן הוא ריבוע).
לכל מלבן שני זוגות של צלעות מקבילות שוות.
כל זוויותיו של המלבן שוות.
כל זוויותיו הפנימיות הן זוויות ישרות.
אם צלעות המלבן הן  \ a ו- \ b, אז:
היקף המלבן שווה לסכום אורכי צלעותיו:  \ P=(b+b+a+a)
שטח המלבן שווה למכפלת אורכו ברוחבו,  \ S=a\cdot b.
אורכו של האלכסון במלבן ניתן לחישוב על פי משפט פיתגורס:  {\sqrt {a^{2}+b^{2}}}.
הגדרה

מרובע בו כל הזוויות שוות, הוא מלבן.
מרובע בו לפחות שלוש זוויות ישרות, הוא מלבן.
מקבילית\טרפז שווה-שוקיים שבו לפחות זווית אחת ישרה, הוא מלבן.
מקבילית שאלכסוניה שווים זה לזה, היא מלבן.
טרפז בו זוג זוויות נגדיות ישרות, הוא מלבן.
דלתון שאלכסוניו שווים זה לזה, הוא מלבן.
דלתון בו זווית ראש אחת לפחות וזווית בסיס אחת ישרות, הוא מלבן.
יחסי ההכלה של המלבן

יחסי ההכלה בין מלבן לריבוע - שיטחו של ריבוע לעומת מלבן, כאשר היקפי המלבן והריבוע זהים, יהיה גדול יותר. כאשר יהיו שווים - נקבל ריבוע.
יחסי ההכלה בין מלבן למעוין - המלבן יהיה גדול יותר בשטחו כי אורך ורוחב צלעות המלבן אינם שווים.
יחסי ההכלה בין מלבן למקבילית - המקבילית היא כמו המלבן,  גם אצל המקבילית האורך והרוחב של הצלעות שונה אך גם סוג הצלעות שונה ולכן ניתן להסיק שגודל המקבילית גדול יותר
משפטים הפוכים

מקבילית בעלת זווית ישרה היא מלבן.
מקבילית שאלכסוניה שווים זה לזה היא מלבן.
בתחומים אחרים

בחשבון האינפיניטסימלי, אפשר לחשוב על אינטגרל רימן כגבול של סכומי שטח של מלבנים בעלי רוחב שרירותי, ולמעשה נעשה שימוש במלבן להגדרת המושג שטח.
חבורת הסימטריות של מלבן שאינו ריבוע היא חבורת הארבעה של קליין.
מלבן הזהב

מלבן הזהב הוא מלבן שהיחס בין צלעותיו הוא יחס הזהב. יש הטוענים שהוא בעל ערך אסתטי מיוחד, ולכן ניתן למצוא אותו ביצירות אמנות. יש הטוענים שהוא נמצא גם במבני העת העתיקה, כגון הפרתנון באתונה ואף הפירמידות במצרים, אך יש לא מעטים המטילים ספק בכך.
קבוצות אינסופיות של מלבנים חסומים

בכל מרובע בעל אלכסונים מאונכים עם זוויות קהות, ניתן לחסום 2 קבוצות אינסופיות של מלבנים:
ריצוף

ניתן לרצף את המישור בעזרת מלבנים בדרכים רבות, לדוגמה:
תכונות דואליות

המצולע הדואלי של המלבן הוא המעוין:
במעוין כל הצלעות שוות ובמלבן כל הזוויות שוות.
במעוין זוויות נגדיות שוות ובמלבן צלעות נגדיות שוות.
למעוין יש מעגל חסום ולמלבן יש מעגל חוסם.
למעוין יש ציר סימטריה דרך כל זוג זוויות נגדיות, ולמלבן יש ציר סימטריה דרך כל זוג צלעות נגדיות.
האלכסונים של מעוין נפגשים בזוויות שוות, ואלכסונים של מלבן נחתכים באורכים שווים.
חיבור אמצעי הצלעות של מעוין יוצר מלבן, וחיבור אמצעי הצלעות של מלבן יוצר מעוין.
הערות שוליים

↑  https://www.geogebra.org/m/t2crdd4c
↑  David Fraivert, A Set of Rectangles Inscribed in an Orthodiagonal Quadrilateral and Defined by Pascal-Points Circles, Journal for Geometry and Graphics, 2019(באנגלית)
↑  דוד פרייברט, חידושים בגיאומטריה אוקלידית - תיאוריה של מרובע קמור ומעגל היוצר נקודות פסקל על צלעותיו, הוצאת אקדמון, 2021
↑  https://www.geogebra.org/m/avn4x9zg
| מצולעים ופאונים |
| --- | --- | --- |
| מושגים | מצולע • פאון • קודקוד • צלע • מקצוע • פאה • זווית חיצונית • אלכסון |  |
| מצולעים | מצולעים |  |
| לפי מספר צלעות | משולש • מרובע • מחומש • משושה • משובע • מתומן |  |
| משולשים | משולש ישר-זווית • משולש שווה-שוקיים • משולש שווה-צלעות |  |
| מרובעים | מקבילית • טרפז • טרפז שווה-שוקיים • מרובע ציקלי • דלתון • דלתון ריצוף • מעוין • מלבן • ריבוע |  |
| כוכבים | פנטגרם • מגן דוד • אניאגרם |  |
| תכונות | מצולע משוכלל • מצולע שווה-צלעות • מצולע קמור • כוכב |  |
| פאונים | פאונים |  |
| פאונים משוכללים | ארבעון • קובייה • תמניון • תריסרון • עשרימון |  |
| פאונים ארכימדיים | ארבעון קטום • קובוקטהדרון • קובייה קטומה • תמניון קטום • רומביקובוקטהדרון • קובוקטהדרון קטום • קובייה מסותתת • איקוסידודקהדרון • דודקהדרון קטום • איקוסהדרון קטום • רומביקוסידודקהדרון • איקוסידודקהדרון קטום • דודקהדרון מסותת |  |
| פאונים אחרים | פירמידה • מנסרה • אנטי-מנסרה • מקבילון • מעוינון • תיבה • איקוסיטטרהדרון |  |
| תכונות | פאון משוכלל • פאון משוכלל למחצה • פאון ארכימדי |  |
| הכללות | הכללות |  |
| הכללות | סימפלקס • היפרקובייה • טסרקט |  |
| --- | --- |
בקרת זהויות :  GND: 4240913-5 
מלבן בגודל 5 על 4
חיים שאול עבוד

| --- | --- |

 לידה:  1890 חלב, האימפריה העות'מאנית 
 פטירה:  1977 (בגיל 87 בערך) ירושלים, ישראל 
 מדינה:  ישראל 
 
ספר שירי זמרה שלם
הרב חיים שאול עבוד (1890 – 13 ביוני 1977, כ"א בסיון ה'תשל"ז) היה פייטן, משורר, איש חינוך ונדבן, מחבר ספר "שירי זמרה השלם" המאגד בתוכו את שירת הבקשות של יהדות ארם צובא ופיוטים שכתב. הקים וניהל את תלמוד תורה "נזר אהרון" בירושלים.
קורות חיים

נולד בעיר חלבּ שבסוריה לחכם אברהם ולגרציה עבוד. למד את שירת הקודש של יהדות ארם צובא אצל חכמי חלבּ, בהם חכם רפאל ענתבי טבוש וחכם משה אשקר הכהן.
בשנת 1907 נסע לבואנוס איירס שבארגנטינה, לשמש כחזן וכמורה בתלמוד תורה בקהילה החלבית בעיר. בשנת 1929 עלה לירושלים והשתקע בשכונת בית ישראל.
ייסד וניהל את תלמוד תורה "נזר אהרון" בשכונת הבוכרים הסמוכה, תלמוד תורה שבו למדו, בין היתר, הרב בן ציון מוצפי והרב משה צדקה.
היה מעמודי התווך של קהילת עדות המזרח בירושלים עוד טרם קום המדינה, הקים וניהל קרן הלוואת גמ"ח לתושבי ירושלים ותמך כלכלית בישיבת פורת יוסף בעיר.
שירת הבקשות

הושפע רבות מיצירות מקאם מוזיקליות ערביות ואף כתב מילים ללחנים ערביים מפורסמים, לחנים אלו נכנסו למנגינות התפילה בקרב קהילות הספרדים. היה ממייסדי שירת הבקשות בירושלים ומנכבדי בית הכנסת עדס. הפיוט שכתב "חי ונעלם", היה לפיוט האחרון שנכנס לסדר הבקשות.
לימד שירה ופיוט בהתנדבות עד ערוב ימיו. בין תלמידיו הפייטנים: משה נר גאון, הרב רפאל יאיר אלנדב ויוסף מוצרי. כמו כן לימד פיוט בישיבת פורת יוסף כאשר המוכרים שבתלמידיו שם הם הרב עובדיה יוסף והרב דוד שלוש[דרוש מקור].
שירי זמרה השלם

לאורך שנות חייו כתב פיוטים רבים וקיבץ את שירת הבקשות של יהדות ארם צובא בספרו "שירי זמרה השלם", שיצא בשנת 1961.
הספר מאגד בתוכו את שירת הקודש של קהילת ארם צובא-שירת הבקשות ואת שיריו של חכם עבוד עצמו.
הפיוטים נערכו לפי המקאמים השונים והוא אף מסדר את סדר מנגינות המקאם לתפילה בשבתות ובחגים.
חיים אישיים

היה נשוי ללאה, בתם של ניסים ורינה פרנקו, ולו 12 ילדים. נפטר בירושלים בכ"א סיון ה'תשל"ז – 7 ביוני 1977, ולאחר מותו החליטה עיריית ירושלים להנציח את מורשתו ולקרוא על שמו את הרחוב שבו גר בשכונת בית ישראל.
משיריו הנודעים

חי ונעלם
מלכי צורי
אלי בא זמן
יה עזרתי
הערות שוליים

↑  1 רבי חיים שאול עבוד, באתר קהילות שרות(הקישור אינו פעיל, 17.6.2020)
↑  "חי ונעלם" - הפלישה האשכנזית לבקשות
↑  הרב דוד מנחם, מרן הפייטן: קבע את נוסח השירה המזרחית, באתר ynet, 13 באוקטובר 2013
| --- | --- |
בקרת זהויות :  NLI: 987007300308905171  ISNI: 0000 0000 6696 9624  LCCN: n85104581  VIAF: 72822318   WorldCat (עם VIAF): 72822318
וולודימיר קליצ'קו

| --- | --- |

וולודימיר קליצ'קו, 2018 
 לידה:  25 במרץ 1976 (בן 48) סמיי, ברה"מ 
 מידע כללי
 שם לידה:  Володимир Володимирович Кличко 
 מדינה:  אוקראיני
 השכלה:  אוניברסיטת קייב  Zaporizhzhia National University 
 משקל:  112 ק"ג 
 גובה:  1.99 מטר, מוטה 2.06 מטר
 בן או בת זוג:  היידן פנטייר (2009, 2013–2011, 2018) 
 klitschko.com
 ספורט
 ענף ספורט:  איגרוף
 משקל:  משקל כבד
 תקופת הפעילות:  1993–2017 (כ־24 שנים)
 הישגים
 דירוג שיא:  אלוף העולם
 פרסים והוקרה:  פרס שטייגר (2011)  מסדר החירות של אוקראינה (24 באוגוסט 2017)  מסדר הגבורה, דרגה 1 (21 בנובמבר 2006)  מסדר קרל ולנטין (2012)  WBO World Heavyweight Champion  WBO World Heavyweight Champion  בפסקה זו רשומה אחת נוספת שטרם תורגמה 
 
וולודימיר קליצ'קו, דצמבר 2008
וולודימיר קליצ'קו (באוקראינית: Володимир Кличко) הוא אלוף העולם באגרוף במשקל כבד לשעבר המוכר מטעם 4 מתוך 5 התאחדויות האגרוף העיקריות בעולם IBO ,WBO ,IBF ,WBA, ומטעם מגזין האגרוף החשוב בעולם – "הזירה". אחיו הוא ויטלי קליצ'קו, שהיה (עד לפרישתו לטובת קריירה פוליטית) אלוף העולם מטעם התאחדות WBС, התואר המשמעותי היחיד בו לא מחזיק וולודימיר. השניים מעולם לא התאגרפו ביניהם.
חייו

קליצ'קו נולד בשנת 1976 בעיר סמיפלטינסק אשר בקזחסטן, כאשר אביו, קצין בכיר בחיל האוויר הסובייטי, הוצב שם בתפקיד. בשנת 1996 סיים את לימודיו במכון הפדגוגי של אוקראינה, והתקבל ללימודי תואר שני באוניברסיטה של קייב. בשנת 2001 סיים את לימודי הדוקטורט שלו וקיבל תואר דוקטור למדעי הספורט מטעם האוניברסיטה של קייב. קליצ'קו דובר ארבע שפות על בוריין: אוקראינית, רוסית, גרמנית, ואנגלית.
בשנת 2004 עבר להתגורר בבוורלי הילס ביחד עם אחיו הגדול ויטלי.
אישיותו ואורח חייו של קליצ'קו הן ייחודיות בקרב הספורטאים העוסקים בענף האגרוף המקצועני. הוא שחמטאי נלהב ועוסק גם בגלישת רוח, גולף, ואף מקדיש מזמנו לפעילות צדקה, למען ילדים ברחבי העולם כשליח מטעם האו"ם.
קריירת האגרוף

סגנון האגרוף של קליצ'קו מתבסס על ממידי גופו הגדולים. משקלו כ-110 ק"ג, גובהו כ-2 מטרים, ומוטת ידיו דומה. היקף החזה 120 ס"מ, היקף שריר הזרוע 46 ס"מ, אורך האמה 44 ס"מ, היקף האגרוף 31 ס"מ. ממדים אלה מאפשרים לו לשמור מרחק ביטחון מיריבו ביחד עם מכות נגד בעלות עוצמה גבוהה.
קליצ'קו משתמש בעיקר בידו השמאלית במכות קצרות (ג'אבים), על מנת להרחיק ממנו את היריב ו"לפתוח" את ההגנה שלו בפני מכת וו בעלת עוצמה גבוהה באגרוף ימין.
קריירת האגרוף > כחובבן

בשנת 1993 זכה בתואר אלוף אירופה לנוער באגרוף במשקל כבד. בשנת 1994 זכה במקום השני באליפות העולם לנוער. בשנת 1996 זכה במקום השני באליפות אירופה במשקל על- כבד, ועוד באותה השנה זכה במדליית הזהב באולימפיאדת אטלנטה במשקל על-כבד.
קריירת האגרוף > כמקצוען

לאחר אולימפיאדת אטלנטה עבר קליצ'קו להתאגרף כמקצוען ועד שנת 2000 שמר על יחס ניצחונות של 24-1.
באוקטובר 2000 הוכתר כאלוף העולם באגרוף במשקל כבד מטעם התאחדות WBO לאחר שגבר על האמריקני כריס בירד. קליצ'קו הגן על תוארו במשך 5 קרבות רצופים עד שבשנת 2003 הפסיד למתאגרף קורי סנדרס.
בשנים הבאות לא הצליח קליצ'קו להחזיר לעצמו את תואר אלוף העולם עד שבפברואר 2008 ניצח בניו יורק את המתאגרף הרוסי סולטאן איברגימוב ובכך הפך למתאגרף הראשון מאז שנת 1999 המחזיק בתואר משותף של שתיים מהתאחדויות האגרוף המובילות, IBF ו-WBO.
ביוני 2009 ניצח קליצ'קו בקרב את האוזבקי רוסלאן צ'גאייב ובכך הפך לאלוף המוכר בידי 3 התאחדויות האגרוף והמגזין החשוב בתחום – "הזירה". מאז הגן על תוארו זה פעמיים נוספות.
ביולי 2011 ניצח בקרב בן 12 סיבובים את המתאגרף הבריטי דייוויד היי (David Haye) בהחלטה פה אחד של שופטי הנקודות, והוכר כאלוף העולם גם מטעם ה-WBA התאחדות האגרוף המקצועני הוותיקה ביותר.
ב-28 בנובמבר 2015 הפסיד בקרב ואת תוארו, למתאגרף האירי טייסון פיורי שניצח לאחר 12 סיבובים בהחלטת השופטים פה אחד.
מאזנו כמקצוען (נכון לנובמבר 2015): 68 קרבות ביחס ניצחונות 64-4 מתוכם 53 בנוק אאוט.
קריירת האגרוף > פרישה

ב-3 באוגוסט 2017 הודיע קליצ'קו על פרישה מאגרוף מקצועני לאחר שהשתתף ב-29 קרבות הגנה על התואר. בסך הכול השתתף ב-69 קרבות שבהם השיג 64 ניצחונות ואשר 53 מתוכם הסתיימו בנוק אאוט. נכון למועד זה מחזיק קליצ'קו בשלושה שיאים של עידן האגרוף המודרני: שיא ניצחונות בקרבות הגנה על התואר (25), שיא ניצחונות של תואר האליפות המאוחד (15), שיא ניצחונות ברצף של התואר המאוחד (14).
דומיננטיות

קליצ'קו החזיק בתואר אלוף העולם באגרוף במשקל כבד במשך הזמן השני באורכו בהיסטוריה, לאחר ג'ו לואיס. במשך תקופה זו הגן על תוארו 23 פעמים (השני בהיסטוריה) מתוכם 18 קרבות ברציפות (השלישי בהיסטוריה).
במשך 11 שנים רצופות, משנת 2004 עד נובמבר 2015, שליטתו של קליצ'קו בקטגוריית המשקל הכבד לא הייתה מוטלת בספק. משנת 2004 ועד שלב זה של הקריירה שלו לא נמצא מתאגרף אשר היה ביכולתו לקרוא תיגר על הדומיננטיות שלו בענף. ההערכה המקובלת הייתה כי לאחר פרישתו של אחיו ויטלי לטובת  קריירה פוליטית בארצו, לא תהיה לו כל בעיה לצרף לעצמו גם את תואר האלוף מטעם ה-WBC ולהפוך לאלוף העולם הבלתי מעורער הראשון מזה שנים ארוכות.
תשתית (גאולוגיה)

מיקום גושי תשתית בדרום ישראל
בגאולוגיה, תשתית היא מצע סלעי קריסטליני המצוי בבסיסם של שילדים, מסיבים וקראטונים (יבשות). מצע זה מורכב מסלעי יסוד ומסלעים מותמרים, והוא נחשף עם היווצרות משטח יבשתי לאחר סחיפה ממושכת.
התשתית נוצרת כתוצאה מגעשיות או במהלך אירועים טקטוניים דוגמת אורוגנזה. מרבית סלעי התשתית בעולם נוצרו במהלך הפרקמבריון או מיד לאחריו, והם מצויים בבסיסן של חבורות גאולוגיות רבות מתחת לכיסוי של סלעי משקע.
גושי תשתית בישראל

בדרום ישראל מזוהים חמישה מסיבים המייצגים את התשתית הקדומה של השילד הערבו-נובי, כולם בתחומי רכס הרי אילת:
מסיב תמנע – מייצג את הר תמנע ובקעת תמנע שלמרגלותיו
מסיב נשף – מייצג את הר נשף וההרים שמצפון לבקעת הירח
מסיב עמרם – מייצג את הר עמרם
מסיב רודד – מייצג את הר שלמה, הר ידידיה ואת מזרח הר שחורת
מסיב אילת – מייצג את הר צפחות והר שחמון
ראו גם

גאולוגיה - מונחים
טקטוניקת הלוחות
סטרטיגרפיה
התמרה
לקריאה נוספת

עמנואל מזור, גיאולוגיה בפטיש ישראלי, האוניברסיטה הפתוחה, 1994, מסת"ב 965-06-0276-3
שלמה שובאל, צפונות כדור הארץ, האוניברסיטה הפתוחה, 2006, מסת"ב 965-06-0872-9
עקיבא פלכסר, גיאולוגיה, יסודות ותהליכים, ירושלים: אקדמון, 1992, מסת"ב 965-350-026-0
Encyclopedia of Geology, Elsevier Academic Press, First edition 2005, ISBN 0-12-636380-3
Glossary of Structural Geology and Tectonics, Satish Serial Publishing House, 2008, ISBN 81-89304-44-5
Dictionary of Geology & Mineralogy, McGraw-Hill, Second Edition 2003, ISBN 0-07-141044-9
הערות שוליים

↑  קריסטליני – סלע גבישי אנאורגני, בניגוד לסלעים הבנויים משרידים אורגניים כאבן גיר
| --- | --- |
בקרת זהויות :  NLI: 987007536429305171  GND: 4132709-3  LCCN: sh85121404  NKC: ph121977
שלמה ברלינר (רופא)

ערך זה עוסק בפרופסור לרפואה פנימית. אם התכוונתם למשמעות אחרת, ראו .
אין תמונה חופשית
שלמה (אברהם) ברלינר (באנגלית: Shlomo Berliner) הוא מומחה ברפואה פנימית, פרופסור מן המניין לרפואה פנימית בפקולטה לרפואה של אוניברסיטת תל אביב מנהל מחלקה פנימית ה' בבית החולים איכילוב.
ביוגרפיה

ברלינר סיים את לימודי הרפואה באוניברסיטת תל אביב, בנוסף, הוסמך לתואר שלישי PhD בביולוגיה של התא מטעם אוניברסיטת תל אביב.
בין השנים 1978–1983 התמחה ברלינר ברפואה פנימית, במחלקה פנימית ד' בבית החולים בלינסון. בין השנים 1983 - 1987 כיהן כרופא בכיר בפנימית ד' בלינסון. בין השנים 1987 - 1989 יצא להשתלמות בקליניקת סקריפס בלה ג'ולה שבקליפורניה (Scripps Clinic, La Jolla, CA), בארצות הברית. בשובו, בין השנים 1989–1994 כיהן כרופא בכיר בפנימית ד' בבלינסון. בין השנים 1995–2007 ניהל את מחלקה פנימית ד' בבית החולים איכילוב ומשנת 2007 מנהל את מחלקה פנימית ה' (33 מיטות אשפוז).
ברלינר השתלם בקרישתיות יתר במספר מרכזים: המרכז הרפואי תל אביב, ובאוניברסיטת ברן שבשווייץ.
כן, השתלם ברלינר בפיזיולוגיה של קרישת הדם במכון סקריפס למחקר רפואי, סן דייגו, ארצות הברית.
בשנת 1992 התמנה ברלינר לפרופסור חבר בבית הספר לרפואה של אוניברסיטת תל אביב, ובשנת 2009 לפרופסור מן המניין.
ברלינר מרצה ב"אסכולות" - בית הספר ללימודים רב תחומים ולתרבות הדעת, (לימודי החוץ של האוניברסיטה הפתוחה.
ברלינר חבר להקמת חברת "קונסיליום" אשר הוקמה בשנת 2017 על ידי הפרופ' גבי ברבש. בנוסף, חברו לחברה הפרופ' יעקב נפרסטק והפרופ' ענת גרפר-גוילי.
ברלינר שירת במילואים כרופא צבאי.
ברלינר נשוי לליאורה.
ממחקריו

ברלינר חיבר למעלה מ-270 מאמרי מחקר.
ברלינר חוקר פעיל במרכז לדלקת ופרסם מאמרים על הקשר בין מחלות דלקתיות ופגיעה בכלי הדם. ברלינר עוסק בחקר המנגנונים הגורמים לחסימות בכלי הדם וכן בקשר שבין תהליכים דלקתיים תת-קליניים והופעת מחלות לב, כלי דם ומחלת הסרטן. לברלינר עניין מחקרי מיוחד באיתור תהליכים ביולוגיים סמויים אשר ניתנים לאיתור מוקדם לפני שהמטופל מודע לקיומם ובכך להקדים טיפול ולמנוע תחלואה קלינית.
ממחקריו של פרופ' שלמה ברלינר באתר PubMed
ממחקריו > מספריו

"ערכים ביוכימיים ברפואה פנימית" - אקדמון הוצאה לאור, 1990 (ביחד עם פרופ' יהודה שינפלד)
סקירת כתבי עת רפואיים על ידי ברלינר

Heart - משנת 2004
Thrombosis and Haemostasis - משנת 2005
Therapeutic apheresis and dialysis - משנת 2004
Blood Coagulation and Fibrynolysis - משנת 2002
Stress Medicine - משנת 1993
הרפואה - משנת 1990
IMAJ (Israel Medical Association Journal) - משנת 2000
Reviewer for the United States -Israel Binational Science Foundation - משנת 2006
פרסים

בשנת 1996 - מצוינות בהוראה, הפקולטה לרפואה ע"ש סאקלר, אוניברסיטת תל אביב
בשנת 2002 - פרס מנכ"ל משרד הבריאות
חברות באיגודים מקצועיים

האיגוד הישראלי לרפואה פנימית
האיגוד הישראלי לקרישת דם
החברה הישראלית לחקר מניעה וטיפול בטרשת עורקים
האיגוד הבינלאומי לתרומבוזיס והמוסטזיס
לקריאה נוספת

בית החולים איכילוב, פנימית ה', פרופ' שלמה ברלינר
האיגוד הישראלי לרפואה פנימית - פרופ' שלמה ברלינר בהרצאה על "מחקרי ה-Real Life – חשיבותם ותרומתם בנושא ה-NOACS"
עופר מאיר, חושבים שאתם בריאים? תחשבו שוב, באתר ynet, 18 בינואר 2005
"בחדרי חרדים" - רשימת הרופאים הטובים בארץ - ראו פנימית
הערות שוליים

↑  אוניברסיטת תל אביב, פרופ' שלמה ברלינר
↑  מחלקה פנימית ה' איכילוב
↑  "אסכולות" - בית הספר ללימודים רב תחומים ולתרבות הדעת - פרופ' שלמה ברלינר
↑  "קונסיליום" - ליווי מומחים אישי במצבים רפואיים מורכבים
↑  ערכים ביוכימים ברפואה פנימית - פרופ' יהודה שינפלד פרופ' שלמה ברלינר, אקדמון הוצאה לאור, 1990
יצחק קליין

| --- | --- |
אין תמונה חופשית
 לידה:  1935 סירט, רומניה 
 פטירה:  1990 (בגיל 55 בערך) 
 מקום קבורה:  בית הקברות היהודי שדה יהושע (כפר סמיר) 
 תחומי עניין:  גאורג וילהלם פרידריך הגל, מרטין היידגר, ז'אן איפוליט, עמנואל לוינס
 עיסוק:  פילוסוף 
 מדינה:  ישראל 
 
יצחק קליין (1935 – 1990) היה פילוסוף ומרצה בכיר בחוג לפילוסופיה של אוניברסיטת חיפה. חקר בעיקר את גאורג וילהלם פרידריך הגל.
נולד בסירט שברומניה. בן למשפחה ציונית ומשכילה. עלה לישראל עם הוריו בשנת 1948. למד לתואר ראשון ושני בפילוסופיה כללית באוניברסיטה העברית. למד את לימודי הדוקטורט בצרפת, בסורבון, שם כתב את עבודת הדוקטור בנושא: "הגל ובעיית הספקנות". את הדוקטורט כתב תחילה בהדרכת ז'אן איפוליט עד למותו של זה, ולאחר מכן השלימו בהנחיית עמנואל לוינס.
בין השנים 1969–1990 היה מרצה ומרצה בכיר לפילוסופיה באוניברסיטת חיפה.
אשתו היא פרופ' שרה קליין-ברסלבי.
כתביו

מושג האונטולוגיה היסודית אצל הידגר / מאת יצחק קלין, ירושלים: [חמו"ל], [תש"ך].
הדיאלקטיקה של האדון והעבד: פירוש לפרק מתוך "הפנומנולוגיה של הרוח" של הגל / יצחק קליין, תל אביב: עם עובד - תרבות וחינוך, תשל"ח.
הדת כבעיה פילוסופית / יצחק קליין, ירושלים: מוסד ביאליק, תשס"ד-2004.
גרסה מקוונת של הספר (לבעלי הרשאה), באתר "כותר"
חירות דיאלקטית: מחשבות אל מעבר לדיאלקטיקה של הגל [Liberté dialectique] / יצחק קליין (תרגום מצרפתית: רמה איילון; עריכה מדעית: זאב לוי), תל אביב: רסלינג ("פטיש: סדרת מקור לבקרת התרבות"), 2006.
Izchak Klein, Liberté dialectique, Berne - New York: P. Lang (European university studies. Series XX), 1992. (בצרפתית)
תרגומיו

חינוך המין האנושי / אפרים גוטהולד לסינג; תרגם יצחק קליין, ירושלים: אקדמון, תשכ"ז.
רוי ג'ונס ג'וניור

| --- | --- |


 לידה:  16 בינואר 1969 (בן 56) פנסקולה, ארצות הברית 
 מידע כללי
 מדינה:  ארצות הברית
 השכלה:  Booker T. Washington High School 
 משקל:  89 ק"ג 
 גובה:  1.80 מטר, מוטה 1.88 מטר
 roy-jones.net
 ספורט
 ענף ספורט:  איגרוף
 תקופת הפעילות:  1989–2018 (כ־29 שנים)
 הישגים
 דירוג שיא:  אלוף העולם הבלתי מעורער
 
רוי ג'ונס ג'וניור (באנגלית: .Roy Jones Jr; נולד ב-16 בינואר 1969) הוא מתאגרף מקצועי לשעבר, פרשן ומאמן אמריקאי בעל אזרחות אמריקאית ורוסית.
רוי ג'ונס זוכה מדליית כסף באולימפיאדת 1988. אלוף העולם הבלתי מעורער בקטגוריית משקל קל כבד. אלוף עולם במשקל בינוני (IBF, 1994-1993), סופר בינוני (IBF, 1996-1994), קל כבד (גרסת WBC, 1997, 2002-1997 ו-2004-2003; גרסת WBA, גרסה 1998-2002; גרסת IBF, 2002 - 1999), בקטגוריות המשקל הכבד הראשון (גרסת WBU, 2013-2015, 2018; גרסת WBF, 2017) והכבד (WBA, 2003).
באופן כללי, ג'ונס ניצח 22 מתאגרפים על התואר העולמי בארבע קטגוריות משקל. איגוד עיתונאי האגרוף האמריקאי ומגזין "הזירה" בחרו את ג'ונס כ"מתאגרף העשור" בשנות ה-90. הוא עמד בראש דירוג הפאונד לפאונד (דירוג המתאגרפים הטובים ביותר, ללא קשר לקטגוריית המשקל, לפי מגזין רינג) ב-1996, 1999 ו-2003.
ג'ונס מחזיק בשיא ניצחונות בקרבות על תואר האלוף המאוחד, כמו גם בעל סדרת ההגנות הארוכה ביותר של התואר המאוחד במשקל קל. המתאגרף הראשון בתולדות האגרוף, שהפך לאלוף העולם במשקל בינוני, הצליח אז לזכות בתארים במשקל סופר-בינוני, קל כבד ומשקל כבד.
בנוסף לאגרוף, רוי ג'ונס ידוע בקריירת המוזיקלית והמשחק שלו. ב-2001 הקליט את אלבום הראפ הראשון שלו, וב-2003 כיכב ב-מטריקס Reloaded בתור קפטן באלארד.
הערות שוליים

↑  "Why Roy Jones Jr. became a Russian". Christian Science Monitor. 2015-09-14. נבדק ב-2022-07-29.
↑  https://boxrec.com/wiki/index.php/Roy_Jones_Jr.
↑  Best I Faced: Roy Jones Jr., The Ring, ‏2018-05-23
| --- | --- |
בקרת זהויות :  GND: 135384567  ISNI: 0000 0000 5044 9616  LCCN: n2004153155  MusicBrainz: 4c4c9f4b-d2d1-4835-9c48-f21454b468b9  VIAF: 6794613   WorldCat (עם VIAF): 6794613
סרבנות בישראל

בישראל, סרבנות היא בעיקר סירובו של חייל בצה"ל למלא פקודות חוקיות מסוימות שניתנו לו על ידי מפקדיו, ולעיתים סירוב מלא לשירות בו, כתוצאה מחוסר הסכמה עם מדיניות ממשלת ישראל, שאותה מבצע הצבא, או מתוך פציפיזם. סרבנות היא סירוב פקודה ממניעים פוליטיים-אידאולוגיים.
הגדרת המונח סרבנות בצה"ל מחולקת לשני חלקים. חלק אחד מתייחס לחייל בשירות סדיר או מילואים שבמהלך תפקידו מקבל פקודה לבצע פעולה כלשהי, והוא מסרב לבצע אותה מסיבה כזו או אחרת. על סירוב הפקודה החייל מועמד למשפט אצל מפקדיו. החלק השני מתייחס לסרבני הגיוס, וגם הם מתחלקים לשניים - אלו שמסרבים להתגייס לצה"ל באופן כללי, בדרך כלל בשל עמדות פוליטיות, ואלו שמשרתים בצה"ל ומסרבים להמשיך את שירותם במילואים. הם מקבלים קריאה להתייצב בצו על פי חוק, אך לא מתייצבים בשל סיבות שונות - בין היתר סיבות פוליטיות.
אחרי טבח כפר קאסם נטבע המושג "פקודה בלתי חוקית בעליל", המתאר מצב שבו חייל חייב לסרב לבצע פקודה, משום שהיא בלתי-חוקית בעליל. סירוב לציית לפקודה כזו אינו בגדר סרבנות.